**UNIT II**

**FRASA**

**Pendahuluan**

Perkara yang akan dibincangkan dalam Kursus Struktur Bahasa Melayu 1 adalah peringkat susunan binaan yang amat penting dalam bidang sintaksis, iaitu dimulakan dengan frasa, klausa dan ayat dalam bahasa Melayu. Ketiga-tiga jenis tersebut adalah komponen utama yang mendasari binaan wacana atau teks dalam bahasa Melayu.

Fonem 🡪 fonetik dan fonolgi

Morfem (ber, ter, kan , an dll) 🡪 Morfologi

Kata 🡪 Morfologi

Frasa (sintaksis)

Klausa (sintaksis)

Ayat (sintaksis)

**Definisi Frasa**

Ahli bahasa telah mendefinisikan frasa yang berbeza mengikut pendapat masing-masing, seperti Abdullah Hassan (2008:318) menyatakan frasa adalah satu unsur yang menjadi sebahagian daripada ayat. Ia dapat terdiri daripada satu perkataan atau pun sekumpulan perkataan yang digabungkan menurut rumus tatabahasa Melayu bagi membawa makna. (3)

 Asraf (2008) dalam (Zuraida Binti Othman. 2010), mendefinisikan frasa ialah sepatah kata atau lebih yang dapat bertugas sebagai subjek atau predikat atau objek dalam sesuatu ayat.

Azahar  Bahari (2009) dalam (Zuraida Binti Othman. 2010), frasa berpontensi untuk berkembang dan diperluas. Meskipun ada ketikanya, frasa boleh sahaja terdiri daripada satu perkataan. Tetapi frasa dapat diperkembang menjadi unit yang mengandungi dua perkataan atau lebih, seperti:

……………sekolah …………. 🡪 dapat diperluas menjadi

……………sekolah swasta………….

……………sekolah swasta agama………….

……………sekolah swasta agama yang terbesar itu…………

……………sekolah swasta agama yang terbesar di Jala yang bernama sekiolah Haji Harung, terletaknya di kedai buruk…………

Perkataan yang dapat diperluaskan dari satu perkataan kepada beberapa perkataan tidak boleh berbentuk subjek-predikat sekaligus, seperti:

orang tinggi itu 🡪 adalah frasa

Orang itu tinggi. 🡪 adalah ayat

 Ayat “Orang itu tinggi” terbentuk daripada subjek dan predikat, orang itu adalah subjek, manakala tinggi adalah predikat.

 Mengikut Pendeta Z’aba dalam Abdullah Hassan (2008:318), frasa adalah suatu bentuk bahasa yang terdiri daripada dua patah perkataan atau lebih. Oleh sebab itulah frasa diberi istilah rangkai kata dengan pengertian bahawa frasa itu merupakan suatu rangkaian beberapa patah kata, tetapi sebenarnya frasa dapat terdiri daripada satu perkataan dengan tugasnya sebagai subjek, atau predikat, atau objek. Seperti:

1. Ali + tidur
2. Dia + guru
3. Ali + mandi
4. Maslisa + tinggi

Contoh-contoh di atas adalah ayat. Setiap ayat mengandungi dua frasa. Frasa pada setiap ayat tersebut berfungsi sebagai subjek dan predikat, setiap fungsi subjek atau predikat di atas adalah terdiri daripada satu perkataan.

Nik Safiah Karim dan kawan-kawan (1993:416) pula memberi pengertian frasa ialah unit yang boleh terdiri daripada satu susunan yang mengandungi sekurang-kurangnya dua perkataan, ataupun satu perkataan yang berpotensi untuk diperluas menjadi dua perkataan atau lebih. Daripada pendapat ahli bahasa tersebut, frasa terdiri daripada bentuk-bentuk perkataan yang disusun menjadi rangkai kata.

 **Contoh:**

Adik saya sedang membaca buku.

|  |  |
| --- | --- |
| **Subjek** | Adik saya |
| **Prediket** | sedang membaca buku. |
| **Frasa**  | Adik saya / sedang membaca buku. |
| **Frasa Nama** | Adik saya |
| **Frasa Kerja** | sedang membaca buku. |
|  | sedang membaca buku.Sedang membaca (FK)Buku (FN)  |

 Beberapa definisi di atas dapatlah disimpulkan bahawa frasa adalah kumpulan perkataan yang membentuk ayat. Frasa boleh terdiri daripada satu perkataan, andainya perkataan tersebut dapat berdiri sendiri dan menduduki fungsi ayat. Perkataan dapat menjadi frasa apabila perkataan itu menduduki fungsi utama dalam ayat seperti berfungsi sebagai subjek atau predikat. Frasa juga berpotensi untuk diperluaskan dari satu perkataan kepada beberapa perkataan.

**Bentuk Frasa**

Frasa dapat dibahagikan kepada dua jenis, iaitu frasa satu perkataan dan frasa banyak perkataan atau frasa lebih dari dua perkataan. Pelajar harus memerhati bahawa setiap binaan frasa mesti terdiri daripada kata intinya. Kata inti bagi frasa inilah dapat membina struktur frasa, sekiranya frasa itu terdiri daripada satu perkataan maka perkataan tersebut adalah inti. Inti inilah dapat diperluaskan menjadi dua atau lebih perkataan. Penjelasan tentang struktur frasa ini dapat disimpulkan melalui gambar rajah seperti berikut:

Bentuk frasa

Banyak Perkataan

Satu perkataan

Dipetik dan diubahsuai dari Abdullah Hassan (2008:318)

Pada contoh-contoh berikut adalah struktur frasa yang terdiri daripada satu perkataan, dua perkataan dan lebih dari dua perkataan.

1. makan

sudah makan

sudah makan nasi

sudah makan nasi lemak

sudah makan nasi lemak yang sedap

1. rumah

sebuah rumah

sebuah rumah yang cantik

1. tinggi

sangat tinggi

masih sangat tinggi

1. di hospital

di dalam hospital

masih di dalam hospital

Daripada contoh-contoh di atas, frasa dapat terdiri daripada satu perkataan, dua perkataan, tiga perkataan dan lebih daripada tiga perkataan, tetapi dalam satu frasa tidak dapat terdiri daripada subjek dan predikat sekaligus, kerana kumpulan perkataan yang mempunyai kedua fungsi tersebut disebut ayat.

**Binaan Frasa**

Yang dimaksudkan dengan binaan frasa ialah urutan penempatan jenis kata atau frasa. Dalam bahasa Melayu urutan kata sangat penting kerana perbezaan urutan kata dapat menimbulkan perbezaan makna frasa.

**Contoh:**

 Frasa 🡪 jam lima (เวลา 5 นาฬิกา)

 Frasa 🡪 lima jam (5 ชั่วโมง)

**Dalam bahasa Melayu terdapat dua jenis binaan frasa, antaranya:**

1. **Binaan Endosentrik**

**Binaan endosentrik** ialah binaan yang terdiri daripada deretan perkataan yang salah satu daripadanya dianggap yang paling penting dan tidak boleh digugurkan. Frasa nama, frasa kerja, frasa adjektif, dan frasa sendi merupakan frasa endosentrik.

**Contohnya:**

 ***orang*** kaya itu

 masih sangat ***kecil***

Pada contoh di atas, kata ”*orang*” dan ”*kecil*” merupakan inti frasa. Manakala kata ”kaya itu” dan ”masih sangat” adalah keterangan bagi kata inti ”orang” dan ”kecil”. Kata inti tidak boleh digugurkan. Jika unsur tersebut dibuang, frasa yang terhasil tidak diterima, malah yang terhasil pun tidak lengkap, seperti:

 \* kaya itu

 \* masih sangat

Binaan endosentrik mempunyai beberapa bentuk (kata yang dicondongkan ialah inti) seperti berikut:

**1.1 Inti + Penerang**

Bentuk ini adalah terdiri daripada inti di depan, penerang di belakang. Contohnya:

*Tugas* kami

*Guru* sekolah

*Baik* sekali

*Tempat* bermalam

**1.2 Penerang + Inti**

Bentuk ini terdiri daripada penerang mendahului inti. Contoh:

Setiap *hari*

Sudah *makan*

Tidak *sambung*

Pelbagai *cara*

**1.3 Penerang + Inti + Penerang**

Bentuk ini adalah inti diapet oleh penerang. Contohnya:

Sebiji *nangka*  yang masak

Lapan orang *pelajar* universiti

Sungguh *baik* sekali

Seekor *harimau* yang garang

**1.4 Inti + Penerang atau Penerang + Inti**

Bentuk terakhir adalah penerang dan inti mana suka. Contoh:

Lain *orang*

*Orang* lain

Sekalian *pendengar*

*Pendengar* sekalian

1. **Binaan Eksosentrik**

**Binaan eksosentrik** ialah binaan yang terdiri daripada dua unsur yang kedua-duanya tidak boleh digugurkan dan diperkecilkan binaannya. Frasa sendi nama, kk transitif dan objek, pelengkap merupakan antara binaan eksosentrik. Umpamanya, dalam ayat:

1. Hadiah itu daripada abangnya.

Ayat ini mengandungi dua frasa, iaitu:

 Hadiah itu

 daripada abang

Frasa “daripada abangnya” tidak boleh digugurkan atau diperkecil salah satu unsurnya menjadi daripada atau abangnya. Jika digugurkan, bentuk yang terhasil ialah binaan yang tidak gramatis.

 \* Hadiah itu daripada

 \* Hadiah itu abangnya.

Contoh di atas tidak mempunyai unsur inti kerana tidak ada kata yang dapat mewakili seluruh frasa.

**Contoh:**

b) Wanita itu menidurkan anaknya.

Frasa *menidurkan anaknya* tidak dapat diperkecil kepada *menidurkan* ataupun *anaknya.* Sekiranya dilakukan maka struktur yang terhasil itu adalah seperti berikut:

1)\* Wanita itu menidurkan.

2) \* Wanita itu anaknya.

Binaan ayat 1) tidak diterima kerana kata kerja tersebut tidak mengandungi objek. Binaan 2) dapat diterima sebagai ayat yang lengkap, tetapi tidak memenuhi pengertian ayat b). Malah dari segi frasanya pun berbeza kerana dalam ayat 2) predikatnya ialah frasa nama, sedangkan pada b) predikatnya ialah frasa kerja.

C) Dia menjadi guru (pengkap)

**Ciri-ciri Frasa**

Frasa dapat dikenal berdasarkan ciri yang berikut:

1. **Berpotensi untuk Diperluas**

Kata inti yang menjadi unsur dalam binaan frasa dapat diperluas menjadi unsur yang mengandungi dua perkataan atau lebih. Peluasan boleh dilakukan dengan pelbagai cara, sama ada di sebelah kiri atau sebelah kanan atau kedua-dua belah kata inti.

**Contohnya:**

guru

**seorang** guru

guru **sekolah menengah itu**

**seorang** guru **sekolah menengah di Yala itu**

1. **Dapat Disisipi**
2. **Berpotensi untuk diperluas**

Binaan frasa dapat disisipi dengan unsur tertentu, antaranya ialah kata hubung dan kata sendi.

**Contohnya:**

buku **(yang)** tebal

tinggi **(dan)** rendah

makan **(dan)** minum

sayang **(akan)** ibu

**3. tTidak Mengandungi Subjek dan Predikat**

1. **Dapat disisipi**
2. **Berpotensi untuk diperluas**

**Contohnya:** Rumah itu kecil 🡪 ayat

 Rumah itu 🡪 frasa

 kecil **🡪** frasa

**4. Tidak boleh dipisahkan daripada kesatuannya**

**Tidak Mengandungi Subjek dan Prediket.**

1. **Dapat disisipi**
2. **Berpotensi untuk diperluas**

Jika sesuatu frasa hendak dipindahkan atau dipertukarkan tempatnya dalam binaan ayat, maka seluruh frasa itu harus dipindahkan sebagai satu kesatuannya.

**Contohnya:**

1. Anak kucing jantan / sedang tidur / di dalam kotak.

 Frasa Frasa Frasa

dapat dipindahkan seluruh frasa seperti berikut:

Sedang tidur / anak kucing jantan / di dalam kotak.

Di dalam kotak/ anak kucing jantan/ sedang tidur.

1. Mereka/ menyambut kedatangan orang tuanya/ dengan gembira.

dapat dipindahkan seluruh frasa seperti berikut:

Dengan gembira/ menyambut kedatangan orang tuanya/ mereka.

\* Kedatangan orang tuanya/ mereka menyambut/ dengan gembira.

\* Mereka/ kedatangan orang tuanya/ menyambut dengan gembira.

**5. Pengucapannya tidak Selesai**

Untuk membezakan antara frasa dengan ayat ialah pengucapan ayat didahului dengan kesenyapan dan diakhiri dengan kesenyapan, serta intonasinya menunjukkan bahawa ujaran itu sudah lengkap. Sebaliknya, binaan frasa tidak menunjukkan bahawa pengucapannya sudah selesai. Contohnya:

1) Budak nakal.

2) budak nakal

**6. Menjadi unsur kepada klausa atau frasa itu sendiri**

**e) Pengucapannya tidak Selesai**

Frasa biasanya menjadi unsur yang mengisi fungsi ayat. Pada contoh ayat yang berikut, frasa *abang saya* menduduki fungsi subjek, frasa *mengunjungi* sebagai predikat, *nenek* adalah objek, dan *pagi semalam* menduduki fungsi keterangan.

|  |  |  |  |
| --- | --- | --- | --- |
| Subjek | Predikat | objek | keterangan |
| Abang saya | mengunjungi | nenek | pagi semalam |

Frasa boleh juga dipancangkan ke dalam frasa-frasa yang lain. Dengan demikian, frasa boleh menjadi unsur kepada frasa itu sendiri.

 **Contoh:**

 Anak kucing jantan

Dalam binaan *anak kucing jantan*, *kucing jantan* ialah frasa yang dipancangkan ke dalam sebuah frasa *anak kucing jantan*. Hubungan frasa-frasa ini dapat dirajahkan seperti yang berikut:

 Anak kucing jantan

 frasa

 frasa

**Tugas Frasa**

Tugas frasa adalah untuk menentukan sama ada sesuatu ayat itu gramatis atau tidak. Setiap ayat harus mempunyai binaan yang lengkap mengikut tatabahasa. Binaan ayat dalam bahasa Melayu ialah terdiri daripada subjek dan predikat. Dalam binaan predikat juga terkandung beberapa fungsi seperti objek dan keterangan. Semua fungsi yang terkandung dalam binaan ayat tersebut adalah berkaitan dengan frasa. Berikut adalah tugas frasa dalam ayat:

1. **Subjek**

Dalam bahagian subjek pada sesuatu ayat biasanya terdiri daripada frasa yang mempunyai kedudukannya adalah di hadapan predikat. Dalam susunan ayat biasa bahagian subjek adalah terdiri daripada frasa nama, seperti berikut:

|  |  |
| --- | --- |
| **Subjek (Frasa Nama)** | **Predikat**  |
| Anak Maryam | pelajar cemerlang. |
| Rumah besar itu | Kepunyaan jutawan kampung ini. |
| Maimunah  | Berasal dari Sungai Golok. |

**Bahagian subjek boleh terdiri daripada unsur-unsur berikut:**

* 1. **Kata Nama**

Kata nama yang menduduki bahagian subjek boleh terdiri daripada kata nama am, kata nama khas, kata nama terbitan.

**contoh:**

|  |  |
| --- | --- |
| **Subjek (Frasa Nama)** | **Predikat**  |
| Marina (Kata Nama Khas) | sedang belajar di Universiti Rajabhat Yala. |
| Kebanyakan sekolah swasta yang mengajar agama (Kata Nama Am) | terdapat di Tiga Wilayah Selatan Thai. |
| Lukisan ini (Kata Nama Terbitan) | sangat menarik perhatian peserta. |

* 1. **Kata Ganti Nama**

Kata nama yang menduduki bahagian subjek boleh terdiri daripada kata ganti nama diri pertama yang menggantikan kata nama orang yang bercakap, kata ganti diri kedua menggantikan diri orang yang diajak bercakap dan kata ganti diri ketiga yang menggantikan orang yang diperkatakan.

**Contoh:**

|  |  |
| --- | --- |
| **Subjek (Frasa Nama)** | **Predikat**  |
| Saya (Ganti Nama Diri Pertama) | belajar Program Sains Sekitaran. |
| Kalian semua (Ganti Nama Diri Kedua) | adalah para belia yang bermutu. |
| Dia (Ganti Nama Diri Ketiga) | berasal dari Baetong. |

Selain kata ganti diri, frasa nama juga boleh terdiri daripada kata ganti tempat, kata ganti tunjuk dan kata ganti tak tentu.

**Contoh:**

|  |  |
| --- | --- |
| **Subjek (Frasa Nama)** | **Predikat**  |
| Sini (Ganti Tempat) | tidak pernah banjir. |
| Itu (Ganti Tunjuk) | adalah naluri manusia. |
| Siapa-siapa yang berlaku kesilapan (Ganti tak Tentu) | diharap memohon maaf. |

* 1. **Kata Kerja yang Berfungsi Sebagai Kata Nama**

Selain dari kata nama, kata kerja juga dapat berfungsi sebagai subjek, tetapi kata ini mengambil tugas sebagai kata nama.

**Contoh:**

|  |  |
| --- | --- |
| **Subjek**  | **Predikat**  |
| Melukis | adalah kegemarannya. |
| Menari | sangat diminati oleh orang Thai |
| Mendengar Al-Quran | dapat menenangkan jiwa. |
| Merokok  | sangat berbahaya. |

* 1. **Kata Adjektif yang Berfungsi Sebagai Kata Nama**

Kata adjektif juga dapat menjadi subjek, tetapi mangambil tugas sebagai kata nama dan berfungsi sebagai subjek.

**contoh:**

|  |  |
| --- | --- |
| **Subjek**  | **Predikat**  |
| Lemah lembut | adalah tabiat wanita Melayu. |
| Garang | sikap yang perlu dielak. |
| Cantik | adalah idaman perempuan. |

1. **Predikat**

Dalam susunan ayat biasa predikat mempunyai kedudukannya di bahagian belakang atau selapas subjek. Bahagian predikat dapat diisi frasa-frasa seperti berikut:

* 1. **Predikat Frasa Nama**

frasa nama yang berfungsi sebagai predikat boleh terdiri daripada kata nama khas, kata nama am, dan kata nama terbitan.

**contoh:**

|  |  |
| --- | --- |
| **Subjek**  | **Predikat (Frasa Nama)** |
| Aminah | mahasiswa. (Kata Nama Am) |
| Nama bapanya | Tuan Haji Ibrahim. (Kata Nama Khas) |
| Ceritanya itu | rekaan sendiri. (Kata Terbitaan) |

* 1. **Predikat Frasa Kerja**

Frasa kerja yang berfungsi sebagai predikat boleh terdiri daripada kata kerja transitif, kata kerja tak transitif dan kata kerja terbitan.

**contoh:**

|  |  |
| --- | --- |
| **Subjek**  | **Predikat (Frasa Kerja)** |
| Minggu hadapan para pelajar | akan mengunjung ke Singapura.(Kata Kerja tak Transitif) |
| Adiknya | sedang tidur di dalam bilik (Kata Kerja tak Transitif) |
| Mariyam | Menggoreng pisang.(Kata Kerja Transitif) |
| Kucing itu | membersihkan bulunya. (Kata Kerta transitif dan Kata Kerja Terbitan) |

Perhatikan contoh-contoh di atas terdapat dua ayat yang disertai oleh kata bantu ‘akan’ dan ‘sedang’ sebelum kata kerja. Frasa kerja dapat didahului kata bantu iaitu kata bantu aspek dan kata bantu ragam.

Liaw Yock Fang dan Abdullah Hassan (1994:66) mendefinisikan kata bantu adalah kata kerja yang membantu untuk menyatakan masa berlakunya sesuatu peristiwa atau sikap pembicara tehadap peristiwa yang berlaku. Kata bantu dapat dibahagikan kepada dua jenis iaitu kata bantu aspek dan kata bantu ragam. Kata bantu aspek ialah kata yang memberi tumpuan kepada berlangsungnya sesuatu perbuatan atau keadaan yang berkaitan dengan masa, seperti kata akan, belum, sudah, telah, masih dan sedang. Perkataan yang condong di bawah adalah predikat frasa kerja yang terdapat kata bantu, seperti:

|  |  |
| --- | --- |
| **Subjek**  | **Predikat (Frasa Kerja)**  |
| Mereka | ***akan pulang*** hari ini. |
| Saya | ***belum mandi*** dari pagi lagi. |
| Raila | ***sudah tamat*** pembelajarannya pada tahap universit. |
| Pengunjung dari semenanjung | ***telah bertolak*** dari sini. |
| Pelajar yang bijak | ***Masih ada*** di dalam kelas kita. |
| Kedua orang anak kembar Solahuddin | ***sedang tidur*** di dalam bilik. |

Manakala kata bantu ragam ialah perkataan yang menerangkan ragam perasaan dan pendapat orang yang melakukan perbuatan itu (Siti Hajar Abdul Aziz. 20011), seperti hendak, mahu, harus, mesti, boleh, dapat. Contoh penggunaan ayat adalah seperti berikut:

|  |  |
| --- | --- |
| **Subjek**  | **Predikat (Frasa Kerja)**  |
| Dia | ***hendak pergi*** ke Sumatera pada bulan hadapan. |
| Pelajar dari Korea | ***mahu bertanding*** penulisan karangan bahasa Melayu dengan pelajar di Selatan Thai. |
| Mahasiswa yang ingin berjaya | ***harus berusaha*** terhadap pembelajarannya.  |
| Untuk mendapat keputusan yang cemerlang Aminah | ***Mesti hadir*** pembelajarannya setiap kali. |
| Habil  | ***boleh mencari*** kebahagiaannya di sini. |
| Nabil | ***dapat belajar*** di luar negara. |

* 1. **Predikat Frasa Adjektif**

Predikat frasa adjektif boleh terdiri daripada kata adjektif asal atau kata adjektif ganda, seperti contoh di bawah:

|  |  |
| --- | --- |
| **Subjek**  | **Predikat (Frasa Adjektif)**  |
| Anak kucing Fatihah | ***comel.*** |
| Polis di Selatan Thai | ***garang.*** |
| Kereta baru Ali | ***mewah.*** |
| Perdana Menteri perempuan di Thailand | ***cantik.*** |
| Pokok di tepi jalan di Wilayah Yala | ***subur.*** |

Predikat frasa adjektif boleh disertai oleh kata bandingan, kata penguat, dan kata bantu. Contohnya seperti yang berikut:

|  |  |
| --- | --- |
| **Subjek**  | **Predikat (Frasa Adjektif)**  |
| Perak  | ***Lebih murah*** daripada emas***.*** |
| Polis dan askar di Selatan Thai |  ***sangat garang.*** |
| Nangka itu | ***belum masak*** lagi. |

* 1. **Predikat Frasa Sendi**

Predikat frasa sendi adalah frasa sendi yang biasa diikuti oleh frasa nama, kerana kata sendi sentiasa diikuti kata nama, seperti contoh di dalam ayat berikut:

|  |  |
| --- | --- |
| **Subjek**  | **Predikat (Frasa Sendi)**  |
| Barang ini | dari Pontianak. |
| Hadiah emas dan permata ini | daripada kawan rapatnya. |
| Anak perempuannya | ke luar negara. |
| Dia | dari Muara. |
| Kecemerlangan ini | untuk mereka yang berusaha sahaja. |

**3. Objek**

Objek ialah bentuk kata nama atau sederetan kata nama yang menjadi penyambut kepada kata kerja transitif (Siti Hajar Abdul Aziz, 20011:184). Dulu Pendeta Z’aba memanggilnya sebagai “penyambut”. Dalam nahu tradisional objek dipanggil juga sebagai “penderita” (Liaw Yock Fang dan Abdullah Hassan, 1994:196). Objek merupakan fungsi ayat yang penting, kerana ia menjadi penyambut atau penderita kepada ayat yang terdiri daripada frasa kerja transitif. Tanpa objek mengakibatkan ayat tersebut tidak gramatis. Objek boleh terdiri daripada kata nama am, kata nama khas, atau kata ganti nama seperti contoh yang berikut:

|  |  |  |
| --- | --- | --- |
| **Subjek** | **Frasa Kerja** | **Keterangan** |
| **Kata Kerja Transitif** | **Objek** |
| Ali | Menendang | Bola | di padang. |
| Nami | gemar memancing | Ikan | air masin. |
| Marina | Menghadiah | Buku | Kepada Maisara. |
| Ketua kelas | Menasihati | ahlinya | di dalam kelas. |
| Ibu  | Menggoreng | pisang. |  |

**Objek Tepat dan Objek Sipi**

Kadang-kadang ada kata kerja yang diikuti oleh dua perkataan kata nama yang kedua-duanya dikenai oleh satu perbuatan yang sama. Kedua-dua kata kerja tersebut menjadi objek kepada kata kerja transitif yang sama. Satu menjadi objek tepat dan satu lagi menjadi objek sipi (Abdullah Hassan, 2008:170).

**Contoh:**

|  |  |  |
| --- | --- | --- |
| **Subjek** | **Frasa Kerja** | **Keterangan** |
| **Kata Kerja Transitif** | **Objek Tepat** | **Objek Sipi** |
| Ali | meminangkan | Maria | sebentuk cincin | berlian. |
| Emak | menjahitkan | anaknya | sehelai baju. |  |
| Pensyarah  | mengajarkan | Ali | penulisan  | laporan. |
| Abdullah | membelikan | isterinya | rantai  | emas. |
| Ibu | membuatkan | Ayah | secawan kopi. |  |

Ayat-ayat di atas boleh berubah menjadi bentuk tersebut:

|  |  |  |
| --- | --- | --- |
| **Subjek** | **Frasa Kerja** | **Keterangan** |
| **Kata Kerja Transitif** | **Objek Tepat** |  |
| Ali | Meminangkan | sebentuk cincin berlian | kepada Maria.  |
| Emak | Menjahitkan | sehelai baju  | Untuk anaknya. |
| Pensyarah  | Mengajarkan | penulisan laporan  | kepada Ali. |
| Abdullah | Membelikan | rantai emas  | kepada isterinya |
| Ibu | Membuatkan | secawan kopi  | untuk ayah. |

Perubahan bentuk ayat-ayat di atas mengakibatkan berlakunya perubahan fungsi objek iaitu dari objek sipi kepada objek tepat, iaitu perkataan sebentuk cincin, sehelai baju, penulisan laporan, rantai emas dan secawan kopi. Manakala objek tepat dari bentuk asal, iaitu perkataan Maria, anaknya, Ali, isterinya dan ayah bukan lagi berfungsi sebagai objek tepat, tetapi berfungsi sebagai frasa keterangan menerangkan kata kerja.

**4. Unsur Keterangan**

Unsur keterangan adalah frasa yang terkandung dalam frasa kerja, frasa adjektif dan frasa sendi. Unsur keterangan adalah unsur nahuan yang tidak mempunyai kata penanda yang tersendiri. Satu cirinya yang dapat menentukan dirinya sendiri adalah melalui posisinya yang terdapat di dalam ayat (Liaw Yock Fang dan Abdullah Hassan, 1994:71). Contoh ayat bagi unsur keterangan adalah seperti berikut:

|  |  |
| --- | --- |
| **Subjek** | **Predikat** |
| **Frasa Kerja** | **Frasa Adjektif** | **Frasa Sendi** | **Keterangan** |
| Pemandu itu | sedang makan |  |  | di kantin. |
| Budak ini  |  | comel |  | seperti anak patung. |
| Dia |  |  | Ke Jaha | semenjak semalam lagi. |

Mengikut Siti Hajar Abdul Aziz (20011:186) unsur keterangan dapat dibahagikan kepada beberapa jenis berdasarkan maknanya seperti berikut:

* 1. **Keterangan Tempat atau Arah**

Menerangkan lokasi terjadinya sesuatu peristiwa atau keadaan dengan menggunakan kata sendi nama ‘di, dari, daripada, ke, kepada dan pada’. Contoh unsur keterangan adalah huruf condong berikut:

 Sekarang dia sedang belajar ***di Sekolah Phattana Vithaya.***

Maimun menghadiahkan sehelai baju ***kepada Maria*.**

* 1. **Keterangan Waktu**

Keterangan juga berfungsi untuk menerangkan waktu berlakunya sesuatu perkara atau kejadian. Biasanya unsur keterangan waktu adalah terdiri daripada kata sendi ‘pada, dalam, sejak dan hingga. penerangan selanjutnya adalah melalui contoh berikut:

 Anak saya akan bangun dari tidur ***pada jam 5 pagi***.

 binaan baru akan siap ***dalam 8 bulan lagi.***

* 1. **Keterangan Tujuan atau Harapan**

 Keterangan jenis ini akan menerangkan maksud sesuatu perbuatan atau kejadian dengan menggunakan kata sendi nama ‘demi, untuk dan bagi’.

**Contoh:**

 Adik rajin belajar ***demi kejayaan pada masa hadapan.***

 Dia bersungguh terhadap permainan itu ***untuk merebut kemenangan.***

* 1. **Keterangan Cara**

Unsur keterangan cara ialah unsur yang menerangkan cara perbuatan yang dilakukan. Biasanya keterangan cara terdiri daripada kata sendi ‘dengan’ dan akan diikuti oleh kata adjektif.

**Contoh:**

 Anaknya menangis ***dengan kuat.***

 Pelajar menyanyi anasyid ***dengan merdu.***

* 1. **Keterangan Alat**

 Unsur keterangan ini menerangkan alat atau perkakas yang digunakan bagi melakukan sesuatu dengan menggunakan kata sendi nama ‘dengan’, seperti dalam ayat berikut:

 Aminah memotong bawang ***dengan pisau.***

 Anak saya ke sekolah ***dengan bas.***

* 1. **Keterangan Penyertaan**

 Unsur ini akan menerangkan maksud ikut serta atau turut bersama-sama dengan menggunakan kata sendi ‘dengan’. seperti:

 Mariyam ke kedai ***dengan ibunya***.

 Perjumpaan pada kali ini adalah pertemuan antara ibu ***dengan guru-guru sekolah.***

* 1. **Keterangan Hal**

 Unsur ini akan menerangkan hal atau keadaan dengan menggunakan kata sendi nama ‘tentang, mengenai dan terhadap’, seperti:

 Mereka mesyuarat ***tentang hari kebangsaan Malaysia.***

 Mereka berdua telah membuat keputusan ***mengenai tarikh pertunangannya.***

 Pelajar-pelajar harus bersopan santun dalam percakapannya ***terhadap pensyarah atau orang tua.***

* 1. **Keterangan Bagai**

 Unsur ini menerangkan persamaan atau ciri keserupaan dengan menggunakan kata sendi nama ‘seperti, bagai, sebagai dan bak’, seperti contoh berikut:

 Bapanya lagak ***bagai guru sains.***

 Wajah Aminah ***seperti ratu cantik Korea.***

**Kesimpulan**

Pemahaman tentang frasa adalah dapat dipelajari dari makna atau definisinya. Kemudian dapat memerhatikan struktur dan binaan frasa. melalui tiga ketegori tersebut dapat disimpulkan ciri-ciri frasa serta tugas frasa untuk membentukan ayat. Pelajar yang dapat memahami kelima kategori tersebut adalah sudah sempurna pemahaman tentang frasa. Dalam Bahasa Melayu, peluasan frasa sangat produktif untuk menyatakan konsep-konsep tertentu atau untuk memberi pengertian yang lebih jelas akan sesuatu perkara. Peluasan yang berlaku terhadap frasa itu bukan berlaku secara sembarangan tetapi berlaku secara bertahap-tahap.